**Pamlény Község Önkormányzat Képviselő-testületének**

**7/2021.(X.1.) önkormányzati rendelete**

**A helyi közművelődési feladatok ellátásáról**

Pamlény Község Önkormányzata Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A § (1) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva a következőket rendeli el:

**1. Általános rendelkezések**

1. § A rendelet célja, hogy Pamlény község polgárai és közösségei művelődési és kulturális szükségleteinek figyelembe vételével meghatározza az önkormányzat által ellátandó közművelődési alapszolgáltatásokat, azok ellátási formáját, módját és mértékét.

2. § A rendelet hatálya kiterjed Pamlény közigazgatási határán belül a közművelődési tevékenységben résztvevőkre, az önkormányzat által fenntartott közösségi színtérre, a közművelődési tevékenységet is ellátó természetes és jogi személyekre, egyéb szervezetekre, azok fenntartóira, működtetőire, alkalmazottaira és a közművelődési szolgáltatást igénybe vevőkre.

1. **A közművelődési alapszolgáltatások meghatározása**

3. § Az önkormányzat a helyi sajátosságok és a rendelkezésre álló anyagi eszközei figyelembe vételével a „művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása” közművelődési alapszolgáltatást látja el.

4. § Az Önkormányzat a 3. §-ban meghatározott alapszolgáltatást a következő feladatok ellátásával biztosítja:

1. nemzeti ünnepek megszervezése a helyi közösségek bevonásával,
2. támogatja az ifjúsági közösségi szerveződését és részvételét,
3. támogatja az idősek művelődő közösségi szerveződését és részvételét,
4. helyet biztosít az iskolarendszeren kívüli önképző, szakképző, képességfejlesztő tanfolyamok, bemutatók tartásának,
5. támogatja a helyi környezeti értékek megismertetését a turizmus lehetőségeinek támogatásával, bővítésével, a helyi környezeti értékékek megőrzését,
6. kiállítási lehetőséget biztosít a művészeti alkotások számára, közösségi színteret bocsát rendelkezésre művészeti rendezvények szervezésére,
7. helyet biztosít művelődési és alkotó célú helyi közösségek, szakkörök, kulturális célú közös tevékenységek, összejövetelek számára,
8. támogatja a helyi gyermekekből álló művészeti csoportok fellépését rendezvényeken,
9. közösségi internet szolgáltatást biztosít.

**3. A közművelődési feladatok ellátásának szervezeti keretei**

5. § (1) Az önkormányzat a közművelődési alapszolgáltatás ellátására, a helyi közművelődés támogatására közösségi színteret működtet.

(2) A közösségi színtér

3821 Pamlényi Közösségi Színtér, 3821 Pamlény, Kossuth u., (Hrsz. 26)

6. § A közösségi színtér nem intézményként működik, gazdálkodási feladatait az önkormányzat hivatala látja el.

7. § (1) Az önkormányzat a települési könyvtári ellátást a II. Rákóczi Ferenc Megyei Könyvtár szolgáltatásainak igénybevételével teljesíti, és Könyvtári, Információs és Közösségi hely elnevezésű könyvtári szolgáltató helyet működtet.

(2) A könyvtári szolgáltató hely helyszíne: 3821 Pamlény, Kossuth u. (hrsz. 26)

(3) A könyvtári szolgáltató hely használóját ingyenesen illeti meg a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 56. § (2) és (5) bekezdése szerinti alapszolgáltatások igénybe vétele.

8. § Az önkormányzat a közösségi színtér működéséhez szükséges személyi feltételeket minimum szinten biztosítja, a foglalkoztatott létszámot az éves költségvetésben állapítja meg.

9. § A közösségi színtér használati szabályzatát e rendelet 1. függeléke tartalmazza.

10. § Az önkormányzat által fenntartott közösségi színtér minden év március 1-ig éves szolgáltatási tervet és az előző naptári évről beszámolót nyújt be az Önkormányzat Képviselő-testületének. A szolgáltatási terv és a beszámoló elfogadásáról a Képviselő-testület dönt.

11. § (1) Az önkormányzat a közművelődési feladatai ellátása során együttműködik

a) a megyei könyvtárral

b) a közművelődési feladatokat is ellátó civil szervezetekkel, intézményekkel,

c) az egyházakkal,

d) a környéken működő közoktatási intézményekkel,

e) a közművelődési tevékenységet segítő vállalkozókkal,

f) a Nemzeti Művelődési Intézet Borsod-Abaúj-Zemplén Megyei Igazgatóságával.

(2) Az önkormányzat közművelődési megállapodás megkötésével segítheti a rendeletben meghatározott azon közművelődési feladatok ellátását, amelyeket nem önkormányzati fenntartású intézmények, egyházak, civil szervezetek, vagy magánszemélyek végeznek.

(3) Megállapodás csak olyan közművelődési tevékenységet végző szervezettel köthető, amely a korábbi önkormányzati támogatással hiánytalanul elszámolt, nincs köztartozása, és megfelel valamennyi vonatkozó jogszabályban foglaltaknak.

(4) Az önkormányzat a közművelődési lehetőségekről plakátok, szórólapok útján és a település honlapján adnak tájékoztatást a lakosság részére.

**4. A közművelődési tevékenység finanszírozása**

12. § (1) Az önkormányzat a közművelődéssel és a települési könyvtárral kapcsolatos feladatai ellátásának pénzügyi fedezetét az éves költségvetésben meghatározott keretek között, illetve további egyedi döntéssel biztosítja

a) központi közművelődési normatív támogatás,

b) saját bevételei, valamint

c) pályázati úton elnyert támogatás terhére.

13. § (1) Az önkormányzat pályázati források kihasználásával törekszik a helyi közművelődés minél magasabb szinten történő biztosítására. Az önkormányzat közművelődési pályázat esetén a szükséges önrészt az éves költségvetési rendeletében biztosítja.

(2) Az önkormányzat az éves költségvetési rendeletében – pénzügyi lehetőségei szerint – elkülönített keretet állapíthat meg a tárgyévben rendezendő ünnepségek és helyi rendezvények céljára.

(3) Az önkormányzat a rendelet 1. §-ában meghatározott közművelődési feladatok ellátása érdekében pénzügyi támogatásban részesíti a közművelődési célú tevékenységet folytató civil szervezeteket az éves költségvetési rendeletében biztosított források terhére. E támogatás nem veszélyeztetheti az önkormányzati feladatok megvalósítását.

(4) Az önkormányzat a közösségi színtér kulturális célú használatát térítésmentesen biztosítja

a) az önkormányzat szervezésében megvalósuló rendezvények,

b) nem vállalkozáson alapuló, önszerveződő civil csoportok vállalt közösségi céljuk megvalósítása érdekében történő rendezvényei,

c) egészségügyi intézmények ingyenes lakossági szűrései

céljára.

(5) Az önkormányzat a közösségi színtér kulturális célú használatát költségtérítés ellenében biztosítja

a) üzleti célú vállalkozás, termékbemutató és

b) a helyi lakosok magáncélú rendezvényei

céljára.

**5. Záró rendelkezések**

14. § (1) Ez a rendelet a kihirdetését követő napon lép hatályba.

(2) Hatályát veszti

a) a helyi közművelődési feladatok ellátásról szóló 9/2015.(IX.9.) önkormányzati rendelet

b) a 6/2019.(V.29.) önkormányzati rendelet.

Likai-Tóth Adél Horváth Tibor

jegyző polgármester

Kihirdetési záradék:

A rendelet 2021. október 1. napján kihirdetésre került.

Pamlény, 2021. október 1.

Likai-Tóth Adél

jegyző

1. *függelék* *a 7/2021.(X.1.) önkormányzati rendelethez*

**PAMLÉNYI KÖZÖSSÉGI SZINTÉR**

**HASZNÁLATI SZABÁLYZATA**

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 73. § (1) bekezdése kimondja, hogy a közművelődéshez való jog gyakorlása közérdek, a közművelődési tevékenységek támogatása közcél.

Ennek megfelelően a közösségi színtér szolgáltatásait, programjait nemre, felekezetre és pártállásra való tekintet nélkül bárki igénybe veheti, aki a használati szabályzatban foglalt feltételeket elfogadja, a házirendet betartja.

A közösségi színtér neve, címe:

3821 Pamlényi Közösségi Színtér, 3821 Pamlény, Kossuth u., (Hrsz. 26)

Fenntartója: Pamlény Község Önkormányzatának Képviselő-testülete

Működési területe : Pamlény község közigazgatási területe

Jogállása: alapító okirattal nem rendelkező közösségi színtér

Alaptevékenysége: közművelődési feladatellátás

Működtetője: Pamlény Község Önkormányzatának Képviselő-testülete

**I. Közösségi színterek igénybevételének szabályozása**

1. A Közösségi színtér tiszteletben tartja és szolgálja - az állampolgárok, a település lakói művelődéshez és szórakozáshoz való jogát, - a fenntartó által a közművelődési feladatokról szóló önkormányzati rendeletben foglaltakat, - a település lakóinak kulturális, szabadidős igényeit.

2. Kötelezettségéből fakadóan mindenki számára a nyitva tartási időben rendelkezésre áll, tereit, állandó szolgáltatásait a házirend (1. melléklet) betartása mellett mindenki igénybe veheti.

3. A helyiségek igénybevételének szándékát a polgármestertől legalább 5 munkanappal a tervezett igénybevétel előtt kell kérni.

4. A Közösségi színteret az állandó és tervezett önkormányzati programok időpontjának figyelembevételével biztosítjuk az igénylőnek. Több kérelmező esetén a helyiséghasználati igényekről a polgármester dönt.

5. A helyiségek ünnepnapokon és egyes munkaszüneti napokon (január 1., március 15., Nagypéntek, Húsvétvasárnap és -hétfő, május 1., Pünkösdvasárnap és -hétfő, augusztus 20., október 23., november 1., és december 25-26.) nem vehetők igénybe, kivéve, ha a rendezvény az önkormányzat és a vele együttműködő szervezetek saját szervezésű rendezvénye, illetve egyedi döntés alapján.

6. Az Önkormányzat e szabályzat 2. mellékletében határozza meg a Közösségi színtér helyiségeinek igénybevételének díjait. Pamlényiek esetében a polgármester dönt a helyiségek ingyenes igénybevételéről.

7. Zártkörű rendezvények alkalmával a programot szervezők felelőst neveznek meg, aki teljes anyagi-, büntetőjogi felelősséggel tartozik a közösségi színterek berendezési tárgyaiért, a használt helyiségek állagáért, egyben kötelesek betartani a házirendet.

**II. Közösségi színtér helyiségeinek bérleti díjmentes és díjköteles használata**

1. Bérleti díjmentes használatára jogosultak:

a) a fenntartó önkormányzat szervezésében megvalósuló rendezvények

b) a nem vállalkozáson alapuló, önszerveződő civil csoportok (pl. játszóház, stb.)

c) a 2. mellékletben meghatározott szervezetek működésének, rendezvényeinek biztosítása

d) egészségügyi intézmények ingyenes lakossági szűrései

2. Bérleti díjköteles tevékenységek és szolgáltatások:

A helyiségek bérbeadás útján történő hasznosítása csak a szabad teremkapacitás terhére történhet. A bérlet idejét, helyét bérleti szerződésben kell rögzíteni, ha 3 óránál hosszabb bérletről van szó. Ebben az esetben a bérlő a bérlet idejére alapszolgáltatásokra (villany, fűtés, berendezés) és mosdóhasználatra jogosult. A bérlő a szerződés megkötésével anyagi felelősséget vállal az esetleges károkért. Bérleti szerződést csak személyazonosságának igazolása után nagykorú személy, ill. szervezet képviselője köthet a polgármesterrel.

**III. A szabad helyiség-kapacitás bérbeadásának általános elvei**

a) A közösségi színterek helyiségei elsősorban közművelődési, kulturális célokat szolgálnak – szabad kapacitások elsődlegesen e célra adhatók bérbe. A helyiségek más célra történő átmeneti igénybevételének engedélyezésére a polgármester jogosult.

b) A helyiségek bérbeadási rendjének tervezésekor a következő sorrendet kell követni:

1. önkormányzati rendezvények (testületi ülés, falugyűlés, közmeghallgatás, továbbá esküvők céljára tartalékolt időpontok)

2. helyi lakosság által kezdeményezett programok,

3. egyéb, együttműködő partner által szervezett kulturális események,

4. kirakodóvásári tevékenység, illetve minden egyéb üzleti célú vállalkozás, termékbemutató.

***A bérleti szerződésre vonatkozó szabályok***

A Közösségi színtér helyiségeinek bérbeadásáról szóló szerződések előkészítése jelen szabályzat 3. mellékletében található szerződésminta alapján az önkormányzat alkalmazásában álló közművelődési szakember feladata.

A bérleti szerződés tartalma

a) megállapodó felek adatai,

b) a tevékenység, szolgáltatás, rendezvény pontos megjelölése,

c) a használat díjának, valamint a fizetés módjának rögzítése,

d) a használat időpontjának és pontos időtartamának meghatározása,

e) kapcsolattartó személy megjelölése elérhetőségeivel,

f) a közösségi színterek használata során rongálás miatt, vagy egyéb a berendezések, eszközök nem rendeltetésszerinti használatából bekövetkezett károk megtérítése

g) a megállapodás teljesítésével kapcsolatos viták tárgyalásos úton történő rendezésének vállalása.

A közösségi színterek tevékenységi helyein alkalmazott díjakat a 4. melléklet tartalmazza.

A helyiségekben megtartott rendezvényekről a polgármestert folyamatosan tájékoztatni kell.

**IV. A közösségi színtér nyitva tartása**

A közösségi színtér nyitvatartási idejét az 5. melléklet tartalmazza.

**V. Egyéb rendelkezések**

1. Közösségi színtér híradástechnikai, hangtechnikai és egyéb eszközei elzárva tartandók. A termeket igénybe vevő (csoport esetén a csoport vezetője) kérésére ezek rendelkezésre állnak. Használatukért az igénybe vevő (csoport esetén a csoport vezetője) a felelős és a program végeztével köteles az önkormányzat alkalmazásában álló közművelődési szakember részére ezeket leadni.

2. Közösségi színtérben programok idején bekövetkező károkozás, tűzeset esetén azonnal értesíteni kell a polgármestert. Az eseményről jegyzőkönyvet kell felvenni, a felelősöket meg kell nevezni.

*Pamlény, 2021. október 1.*

***Horváth Tibor***

***polgármester***

1. melléklet

**HÁZIREND**

**1.** Közösségi színteret minden érdeklődő látogathatja, igénybe veheti kulturális szolgáltatásait, berendezéseit, felszerelését és más eszközeit. Az igénybevétel előzetes egyeztetés alapján, a kulcsok átadásával és teljes körű felelősség vállalásával történhet.

**2.** A belépődíjas rendezvények látogatásának előfeltétele a jegyvásárlás.

**3.** Belépőjegyes rendezvényeken a résztvevő az ellenőrző szelvényét megőrizni köteles, azt kérésre vagy a terembe való visszaérkezéskor külön felhívás nélkül a rendezőknek vagy a felügyeletet végző személynek köteles bemutatni.

**4.** Közösségi színterek programjain résztvevők zavartalan művelődése és szórakozása érdekében be kell tartani a közösségi és társas élet kulturált magatartásának szabályait.

**5.** Közösségi színtér közösségi célokat szolgál, ezért védelme, berendezésének és felszerelésének anyagi felelősséggel történő használata, a tisztaság és a rend megóvása minden látogató kötelessége.

**6.** A látogatók személyes tárgyainak megóvásáért felelősséget nem vállalunk.

**7.** Közösségi színterek munkatársainak, a rendezőknek, a rendőrségnek és tűzoltóknak az utasításait minden látogató köteles végrehajtani.

**8**. Az épületekben szemetelni tilos!

**9.** Az épületekben dohányozni tilos!

**10.** Közösségi színterek elektromos és hangtechnikai berendezéseit csak az arra megbízást kapott személyek kezelhetik.

**11**. A számítástechnikai eszközöket minden használatba vevő köteles megóvni és rendeltetésszerűen használni. Ezekért az eszközökért a használatba vevő anyagi felelősséggel tartozik.

**12**. Szeszesitalt behozni – zártkörű rendezvény kivételével – nem szabad. A közösségi színteret ittas állapotban látogatni tilos!

**13.** Az épületek területén hirdetések, közlemények csak a polgármester engedélyével rakhatók ki.

**14.** 14 éven aluliak 20 óra után csak szülői felügyelettel tartózkodhatnak a közösségi színtér területén.

**15**. A polgármester a rendbontókat ideiglenesen vagy véglegesen kitilthatja a közösségi színtér területéről.

**16**. Közösségi színterek látogatója köteles azonnali hatállyal értesíteni a polgármestert (szükség esetén ezt megelőzően a rendőrséget, mentőket, tűzoltókat) minden olyan eseményről, amely veszélyezteti a látogatók testi épségét, valamint a közösségi színterek épületét, eszközeit, berendezéseit.

**17.** A házirend betartása minden látogató számára kötelező.

*Pamlény, 2021. október 1.*

***Horváth Tibor***

***polgármester***

2. számú melléklet

A Közösségi színtér helyiségeit ingyenesen használó szervezetek:

* Pamlényban működő egyházi felekezetek
* Pamlényi székhelyű civil szervetek
* Borsod-Abaúj-Zemplén Megyei Tanya- és Falugondnokok Egyesülete

3. melléklet

**Bérleti Szerződés**

amely létrejött egyrészt Pamlény Község Önkormányzata Képviselő-testületének megbízásából és képviseletében eljáró…………………………………. polgármester (3821 Pamlény, Petőfi út 30.), mint Bérbeadó,

másrészről ………………………………………………………………………..……..

(cím:…………………………………………………………………………………..…

születési hely ,idő:……………………………………………………………………….

anyja neve: ……………………………………..) mint Bérlő között.

1. Bérbeadó bérbe adja, Bérlő bérbe veszi az alábbi közösségi színteret:

3821 Pamlényi Közösségi Színtér, 3821 Pamlény, Kossuth u., (Hrsz. 26)

………………………………………………………………...…………………………………rendezvény megrendezése céljára.

Bérlőnek átadás időpontja: ……….. év …….…… hó ……… nap ……….. óra

Bérlőtől átvétel időpontja: ……….. év …….…… hó ……… nap ……….. óra

Az önkormányzat részéről az átadással és átvétellel megbízott személy:

………………………………………...…. önkormányzati alkalmazott.

2. Felek megállapodnak, hogy a helyiség bérleti díja ……………………...…………... Ft azaz

…………………………………………………………………………………..……….. forint.

3. A felek a helyiséget …………………………. napjával megtekintik, attól tekintik használatba adottnak, ezen a napon a bérlő a bérbeadó részére a bérleti díjat kifizeti.

4. A Bérleti szerződés aláírásával a Bérbeadó a közösségi színtér szükséges kulcsait átadja a Bérlőnek, amit a Bérlő átvesz.

5. A bérleti idő lejártát követően a Bérlő valamennyi átadott kulcsot köteles visszaadni a Bérbeadónak.

6. A Bérlő köteles gondoskodni a bérelt helyiség, mellékhelyiség, a helyiség előtti közös használatra szolgáló terület (udvar, gazdasági épület) tiszta állapotban történő átadásáról.

7. A bérlemény használatával összefüggésben a mindenkor hatályos tűzvédelmi és környezetvédelmi szabályok betartása bérlő kötelezettsége.

8. Szerződő felek megállapodnak abban, hogy harmadik személy részére a bérlemény át nem ruházható.

9. Bérlő tudomásul veszi, hogy a bérleménynek az engedélyezett céltól eltérő használatához a Bérbeadó nem járul hozzá.

A helyiséget az engedélyezett céltól-eltérő hasznosítása vagy más személy engedély nélküli befogadása súlyos szerződésszegésnek minősül.

10. A Bérlő köteles a Házirendet betartani.

11. A Bérleti szerződés megszűnésekor Bérlő köteles a helyiséget tisztán, rendeltetésszerű, használatra alkalmas, eredeti állapotban Bérbeadó rendelkezésére bocsátani.

12. Az egyéb, jelen szerződésben nem szabályozott kérdésekben a Ptk., a lakások és Helyiségek és lakások bérletére vonatkozó 1993. évi LXXVIII. törvény., valamint a hatályban lévő valamennyi önkormányzati rendelet előírásai az irányadók.

13. A szerződésből eredő jogviták eldöntésére a Felek a Bérbeadó székhelye szerint illetékes járásbíróság illetékességét fogadják el.

14. Bérlő a bérleményben a bérlet ideje alatt keletkezett kárért teljes kártérítési felelősséggel tartozik.

Pamlény, ………………. év ……………….. hónap ……………….. nap.

……………………………………… ………………………………………

Bérbeadó Bérlő

Tanúk:

1. ……………………………………… 2. ………………………………………

………………………………………… …………………………………………

4. melléklet

**A közösségi színtér bérleti díjai**

|  |  |  |
| --- | --- | --- |
| **Az igénybe vétel jellege** | **Bérleti díj**  **fűtési időszakon kívül** | **Bérleti díj**  **fűtési időszakban** |
| foglalkozások  sportprogramok  előadások  családi események | 1.000 Ft / óra | 1.500 Ft / óra |
| vásárok  termékbemutatók | 5.000 Ft / alkalom | 5.000 Ft / alkalom |
| civil szervezetek  bevételes programjai | 10.000 Ft / alkalom | 15.000 Ft / alkalom |
| éjszakát is magába foglaló  programok, bálok, zenés rendezvények  14.00 – másnap 8:00 óráig | 20.000 Ft | 25.000 Ft |

5. melléklet

**A közösségi színtér nyitvatartási ideje**

3821 Pamlényi Közösségi Színtér, 3821 Pamlény, Kossuth u., (Hrsz. 26)

hétfő: 15.00 órától – 19.00 óráig

kedd: 8.00 órától – 12.00 óráig

szerda: zárva

csütörtök: zárva

péntek: zárva

szombat: 9.00 órától –13.00 óráig

vasárnap:  zárva